হীরেন গোহাঁই
হীরেন গোহাঁই (অসমীয়া: হীৰেন গোহাঁই) অসমীয়া ও ইংরেজি সাহিত্যের প্রতিষ্ঠিত সাহিত্যিক। তাছাড়াও তিনি কবি, সাংবাদিক ও শিক্ষক। ১৯৩৯ সনে অসমের গোলাঘাট শহরে তিনি জন্মগ্রহণ করেন। তার পিতার নাম মহেন্দ্রনাথ গোহাঁই ও মাতার নাম শরৎকুমারী গোহাঁই। তার পিতা মহেন্দ্রনাথ গোহাঁই পেশায় শিক্ষক ছিলেন। তিনি প্রথম জীবনে গুয়াহাটি ও বরপেটা জেলার বিদ্যালয় সমূহের পরিদর্শক ছিলেন। অবসর গ্রহণ করার পর তিনি গুয়াহাটির আর্য বিদ্যালয়ে অধ্যক্ষরুপে যোগদান করেন। ডঃ হীরেন গোহাই গুয়াহাটি বিশ্ববিদ্যালয়ের ইংরেজি বিভাগের প্রধান অধ্যাপকরূপে কার্যনির্বাহ করে কিছুদিন পূর্বে অবসর গ্রহণ করেছেন।